पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। सेवानिवृत्त आईएएस अधिकारी एमएन बुच द्वारा हाईकोर्ट के चीफ जस्टिस केके लाहोटी को लिखे एक पत्र ने नेशनल लॉ इंस्टिट्यूट यूनिवर्सिटी (एनएलआईयू) प्रबंधन के एक फैसले पर सवाल उठाए हैं। बुच ने एनएलआईयू निदेशक डॉ. एसएस सिंह पर असिस्टेंट प्रोफेसर डॉ.योगेंद्र श्रीवास्तव के मामले की जांच रिपोर्ट को गलत तरीके से प्रस्तुत करने का आरोप लगाया है।
बुच ने पत्र में कहा है कि रिपोर्ट के तथ्यों की गलत व्याख्या कर डॉ. सिंह ने कार्यपरिषद को गुमराह किया है। पांच पेज के इस पत्र में बुच ने निदेशक डॉ. सिंह की काबिलियत पर भी सवाल उठाए हैं। उन्होंने पत्र में लिखा है कि निदेशक डॉ. सिंह ने डॉ. श्रीवास्तव से व्यक्तिगत बदला लेने के लिए न केवल उनका गलत उपयोग किया है बल्कि कार्यपरिषद के सामने उनकी रिपोर्ट की गलत व्याख्या की है। बुच ने अपने पत्र में सिलसिलेवार नियमों का हवाला देकर जस्टिस लाहोटी से इस मामले में कड़ा फैसला लेकर डॉ. श्रीवास्तव के साथ न्याय करने की अपील की है।
सामने आए मतभेद
यह पहला मौका है जब जांच कमेटी की अध्यक्षता कर रहे किसी शख्स ने इस तरह की शिकायत सीधे चीफ जस्टिस से की हो। बुच के इस पत्र के बाद एनएलआईयू में लंबे समय से बने आपसी मतभेद उभरकर सामने आने लगे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn